282 



10. Midvaaren 



Løvspring, og Arter af Pil. Saftstigningen er nu stærkere i Gang end 

 tidligere, mest paafaldende og stærk hos Birk, hos hvilken den kan 

 vare ved til sidst i Maj. 



I Dyreverdenen øges Tegnene paa Vaarens Fremskriden; Træk- 

 fuglene vender tilbage i større Mængder; nu kommer Svalen (Petit 

 sætter som Middeltal af 14 Aar 30. April, P. Pedersen 4. Maj); 

 lidt senere kommer Gøgen og Skovduen, og ind i Fuldvaaren kom- 

 mer sluttelig Nattergalen. Solvarmen har lokket Snoge og Hugorme 

 ud af deres Vinteropholdssteder, og de ligger og soler sig paa Diger 

 og i Skovbryn. Frøernes Kvækken høres allerede fra Dammene, og 

 mange Insekter er komne frem, Betingelsen for, at de insektædende 

 Fugle kan eksistere ; man kan i Slutningen af April allerede se Nælde- 

 sommerfuglen , Citronsommerfuglen og andre Dagsværmere flagre i 

 Luften. 



Men der kan ske store Forskydninger i det hele, som f. Ex. i 

 1917, da Vaaren kom sent efter en meget stræng Vinter; endnu i 

 sidste Del af April maatte Storken spadsere om paa frosne Moser. 

 At Plantelivets Vaarfremtoninger i høj Grad er afhængige af Vejr- 

 liget, viser sig allertydeligst i Marts og April, fordi disse Maaneders 

 Vejrlig kan være saa overordentlig forskelligt. Derfor kan Løvspring 

 eller Blomstring i det ene Aar finde Sted flere Uger tidligere end i 

 det andet. Stær, Vibe, Lærke og Stork kan undertiden faa det 

 haardt nok med at bjerge Føden og Livet. 



KAP. 11. FULDVAAREN; TRÆERNES LØVSPRINGSTID 



.Fra noget ind i Maj til noget ind i Juni kan man regne Fuld- 

 vaaren (eller Høj vaaren), der er betegnet ved Fuldendelsen af Ved- 

 planternes, særlig Træernes Løvspring, og ved at Skovene grønnes. 

 Det er det store Skifte i Aarets Fremtoninger, som Homér for Aar- 

 tusinder siden sang om i Iliaden: 



Ligesom Træernes Blade det g tlcLTj Seiet Menneske Slægter: 

 Bladene strøes af Blæsten paa Jord. men naar Skovene grønnes, 

 Skyder der andre paa Grenene frem ved Vaarens Igenkomst; 

 Saaledes Menneske Slægter! en fødes, en anden forsvinder. 



Om end en Del Træarter har begyndt deres Løvspring, og mange 

 Individer kan være udsprungne allerede i April, saa er det i normale 

 Aar dog først i Maj, at den store Mængde kommer, og da navnlig 

 Bøgen og vore andre store Løvtræer. 



